b'\n_START_ARTICLE_\nDu\xc5\xa1an Zavodnik\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na ljubljanski Naravoslovni fakulteti (1958) je doktoriral na Biotehni\xc5\xa1ki fakulteti v Ljubljani (1964). Leta 1960 se je zaposlil v Centru za raziskovanje morja In\xc5\xa1tituta Ru\xc4\x91er Bo\xc5\xa1kovi\xc4\x87 v Rovinju, od 1975 kot znanstveni svetnik. Med drugim je bil v centru vodja laboratorija za ekologijo in sistematiko (1968-1982) in ve\xc4\x8d let tudi direktor. V raziskovalnem delu se je posvetil biocenozi Jadranskega morja, prav posebej pa \xc5\xa1e nevreten\xc4\x8darjem in igloko\xc5\xbecem. Ekolo\xc5\xa1ko pa je prou\xc4\x8deval tudi zooplankton in pela\xc5\xa1ke ribe. Ukvarjal pa se je tudi z zgodovino raziskovanj Jadranskega morja. Objavil je preko 150 znanstvenih in strokovnih ter preko 50 poljudnoznanstvenih prispevkov.'